

VLADA REPUBLIKE HRVATSKE

Zagreb, 30. ožujka 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Hrvatska agencija za malo gospodarstvo, inovacije i investicije (HAMAG-BICRO) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Godišnje izvješće Hrvatske agencije za malo gospodarstvo, inovacije i investicije (HAMAG-BICRO) za 2021. godinu – Prijedlog zaključka  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

 Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16, 116/18 i 80/22), a u vezi s člankom 15. Zakona o poticanju razvoja malog gospodarstva (Narodne novine, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_donijela

**Z A K L J U Č A K**

 Prihvaća se Godišnje izvješće Hrvatske agencije za malo gospodarstvo, inovacije i investicije za 2021. godinu, u tekstu koji je Vladi Republike Hrvatske dostavila Hrvatska agencija za malo gospodarstvo, inovacije i investicije aktom, KLASA: 400-09/23-01/02, URBROJ: 567-10-23-1, od 7. ožujka 2023.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**OBRAZLOŽENJE**

Na temelju članka 18. točke 7. Zakona o poticanju razvoja malog gospodarstva (Narodne novine, br. 29/02, 63/07, 53/12, 56/13, 121/16, u daljnjem tekstu: ZPRMG) i članka 14. stavka 1. točke 7. Statuta Hrvatske agencije za malo gospodarstvo, inovacije i investicije (Narodne novine, br. 107/14, 72/15, 116/15, 97/17, 29/21), Upravni odbor Hrvatske agencije za malo gospodarstvo, inovacije i investicije donio je Godišnje izvješće Hrvatske agencije za malo gospodarstvo, inovacije i investicije za 2021. godinu na sjednici održanoj 6. listopada 2022. godine.

Predmetno Godišnje izvješće obuhvaća sve ključne djelatnosti Hrvatske agencije za malo gospodarstvo, inovacije i investicije (u daljnjem tekstu: Agencija) iz djelatnosti Sektora za financijske instrumente, Sektora za vrednovanje i ugovaranje projekata, Sektora za praćenje provedbe projekata – Poduzetništvo, Sektora za praćenje provedbe projekata - Istraživanje, razvoj i inovacije te Sektora za podršku i razvoj poduzetništva, koordinaciju i međunarodnu suradnju uz financijsko izvješće.

U skladu s člankom 15. ZPRMG-a, Agencija o svom poslovanju podnosi godišnje izvješće Vladi Republike Hrvatske i Hrvatskom saboru.